Tá makrelkvotan bvarð býtt politiskt millum ymsu skipabólkarnar, og 3000 tons fullu til bólkin, sum fevnir um útróðrarbátar, garnaskip og skip, sum fiska skeljadjór, dugdu flestu útróðrarmenn at síggja skriftina á vegginum. Men nú er skriftin feld á blað Í einum svari til samtakið "Sjófeli", sum vegna 103 navngivnar útróðrarbátar søkti um 15 prosent av føroysku eginkvotuni av makreli. Í Noregi fáa útróðrarbátar 15 prosent Sjófeli vísti í umsóknini á, at í Noregi fáa útróðrarbátar 15 prosent av makrelkvotuni. Meðan makrelbýtið millum skipabólkarnar varð gjørt politiskt-so byggir noktandi svarið úr Fiskimálaráðnum til Sjófeli einans á løgfrøðina. Fiskimálaráðið vísir á lógina um vinnuligan fiskiskap, sum sigur, at at tað er eigarin av einum fiskifari, sum fær útskrivað fiskiloyvi. -Tí er ikki heimild fyri at lata einum samtaki ella felagi eitt fiskiloyvi, har rættindini hjá fleiri fiskiførum eru løgd saman í eitt fiskiloyvi, sigur Fiskimálaráðið. Samtakið Sjófeli ætlaði at savna makrelkvotuna til útróðrarflotan saman og síðani útvega sær eitt nótaskip til at fiska kvotuna.